**LIIKLUSÕPETUSE TÖÖKAVA**

**3.a/b/c/d klass (Põltsamaal), 3.kl (Adavere ja Lustivere)**

**Õpetaja:** Maarika Isotamm, Ellen Pung, Anneli Hanson

**Õppeaasta:** 2024/2025

**Tundide arv:** 1 akad tund nädalas, 22 akad tundi (II poolaasta)

**Kasutatav õppevara:** Töövihik „Jalgratturi tööraamat“, harjutustestid, liiklusmärkide komplekt ja plakat, <https://www.liikluskasvatus.ee/et>

**Õpitulemused:**

**Jalgrattur peab teadma:**
  1) liiklusohutust mõjutavaid tegureid ja jalgratturikiivri kasutamise nõudeid;
  2) teistest liiklejatest lähtuvaid riske;
  3) jalgratturi ohutuks liiklemiseks vajalikke liiklusreegleid, liikluskorraldusvahendite tähendust, reguleerija märguandeid, teeandmise kohustust ja piiranguid;
  4) ohutu pikivahe hoidmise, pidurdusteekonna ja teelpüsimise põhimõtteid, ja riskitegureid, mida põhjustab jalgratta juhtimine erinevates tee- ja ilmastikuoludes;
  5) sõidukiiruse valikuga seonduvaid ohte;
  6) väsimusest ja pimedusest tulenevat mõju juhi käitumisele ja reageerimisajale;
  7) käitumisjuhiseid liiklusõnnetuse korral;

 8) kuidas ennast ja teisi abistada õnnetusjuhtumite korral;
  9) jalgratta tehnilisele seisukorrale kehtestatud nõudeid.

**Jalgrattur peab oskama:**
  1) enne sõidu alustamist jalgratta korrasolekut kontrollida ja hinnata jalgratta tehnoseisundi nõuetele vastavust ning reguleerida õiget sõiduasendit;
  2) valitseda jalgratast ja juhtida seda viisil, mis välistab ohtlike olukordade tekkimise;
  3) jälgida lähenevaid sõidukeid ja anda käega hoiatusmärguannet, seejuures tasakaalu ja jalgratta üle kontrolli kaotamata;
  4) hinnata võimaliku ohu laadi ja ette arvata teiste liiklejate käitumisest tulenevaid ohte ja vastavalt tegutseda;
  5) järgida liiklusreegleid ja neid praktikas kasutada;
  6) tegutseda liiklusõnnetuse korral õigesti.

**Jalgrattur peab käituma:**
  1) vastutustundlikult ja riske vältivalt;
  2) teisi liiklejaid arvestavalt ja suhtuma neisse lugupidavalt.

**Jalgrattur peab ohutu sõitmise tagamiseks rakendama kõiki järgmisi vajalikke ettevaatusabinõusid:**
  1) jälgima liiklust ja liikluskorraldusvahendeid, õigeaegselt märkama tekkinud või tekkida võivat ohtu sõidu alustamisel, sõidu lõpetamisel, sõitmisel enda ees, kõrval või taga;
  2) sooritama ohutult manöövreid ning tegutsema ohu korral õigesti;
  3) suhtlema teiste liiklejatega lubatud ja arusaadaval viisil;
  4) aru saama, kui jalgratta kasutamine on liiklusele ohtlik, ja käituma olukorra kohaselt.

**Õppeaine kirjeldus**

Õpitakse tundma eri liiki ohuallikate ja ohtlike olukordade olemust ning nende võimalikku tekkemehhanismi; vältima ohuolukordadesse sattumist; kujundama turvalisele kooli- ja kodukeskkonnale ning liiklusohutusele suunatud hoiakuid ja käitumist; omandama teadmisi ja oskusi ohu- ja kriisiolukordades tõhusalt käituma; kujundama õiget liikluskäitumist, harjuma järgima liikluses kehtivaid norme ning arvestama kaasliiklejatega; tundma õppima ja väärtustama liikluse ning ohutuse reeglitest tulenevaid õigusi, kohustusi ja vastutust.

Õppe lõpetamisel sooritavad jalgratturi juhitunnistuse taotlejad teooria ja sõidueksami. Eksami sooritanutele väljastatakse vormikohane jalgratturi juhitunnistus.

Õppe lõpetamisel sooritavad jalgratturi juhitunnistuse taotlejad vastavalt majandus- ja kommunikatsiooniministri määrusele 14. juuni 2011.a nr 43 „Jalgratturi ja pisimopeedijuhi eksamineerimise, jalgratta juhtimisõiguse andmise ning juhiloa väljastamise kord, jalgratturi juhiloa vorm ning nõuded jalgratturi kvalifikatsioonile“. (<https://www.riigiteataja.ee/akt/105042016009?leiaKehtiv>) Eksami sooritanutele väljastatakse vormikohane jalgratturi juhitunnistus.

**Teadmised, oskused ja hoiakud**

Õpilane põhjendab turvalisust ja ohutust suurendavate vahendite (turvavöö, kiiver, peatugi ja helkur, käe- ja põlvekaitsmed) vajalikkust ja kasutab neid igapäevases tegevuses erinevates liikluskeskkondades.

Õpilane jälgib ja analüüsib enda ning kaaslaste käitumist ohutuse seisukohast, eristab ohtlikku liikluskäitumist (sh tegelemine kõrvaliste tegevustega) ohutust liikluskäitumisest, ning peab ohutut käitumist oluliseks.

Õpilane käitub ohutult arvestades kaasliiklejate ja ilmastikutingimustega/ keskkonnast tulenevate ohtudega, vajadusel sekkub teiste ohutuse tagamiseks.

Õpilane tunneb liiklusreegleid ja –märke oma erinevatest liikleja rollidest lähtudes ning järgib liiklusreegleid erinevates liikluskeskkondades.

Õpilane kaardistab liiklusohtlikud kohad ja kavandab liikumisviisi arvestades enda ohutu koolitee.

Õpilane on teadlik enda ja oma pere liiklemise harjumustest, eesti ja erinevate riikide liikluskultuuri olemusest ja liiklusohutuse tasemest.

**Hindamine**

Liiklusõpetuse hindamisel lähtutakse õppeaine eesmärkidest ja õpitulemustest. Hinnatakse õpilase teadmisi, oskusi ja käitumist, arvestades, et jalgrattur peab oskama ja suutma valitseda jalgratast, jälgida liiklust, märgata ja ette näha võimalikke ohte ning sellele vastavalt tegutseda. Rakendatakse mitteeristavat hindamist - AR (arvestatud) ja MA (mittearvestatud).

|  |  |  |  |
| --- | --- | --- | --- |
| **Õppenädal** | **Õpitulemus** | **Teema** | **Õppesisu/õppematerjal** |
|  | - Peab oskama hinnata võimaliku ohu laadi ja ette arvata teiste liiklejate käitumisest tulenevaid ohte ja vastavalt tegutseda.  | **Liiklusalane teooriaõpe** | Põhimõisted liikluses (liiklejad, liikluskeskkond), sõidutee ületamine, liiklusviisakus. Töövihik „Jalgratturi tööraamat“<https://www.liikluskasvatus.ee/et> |
|  | - Peab teadma jalgratta tehnilisele seisukorrale kehtestatud nõudeid.  - Pead teadma liiklusohutust mõjutavaid tegureid ja jalgratturikiivri kasutamise nõudeid.  | **Liiklusalane teooriaõpe** | Tehniliselt korras jalgratas, kiiver, enda nähtavaks tegemine liikluses. Töövihik „Jalgratturi tööraamat“<https://www.liikluskasvatus.ee/et> |
|  | - Peab teadma jalgratturi ohutuks liiklemiseks vajalikke liiklusreegleid, liikluskorraldusvahendite tähendust, reguleerija märguandeid, teeandmise kohustust ja piiranguid.  | **Liiklusalane teooriaõpe** | Jalgratturi käemärguanded, jalgratturi asukoht teel (grupis sõitmine). Töövihik „Jalgratturi tööraamat“<https://www.liikluskasvatus.ee/et> |
|  | - Peab oskama järgida liiklusreegleid ja neid praktikas kasutada.  - Pea teadma teistest liiklejatest lähtuvaid riske. - Peab käituma teisi liiklejaid arvestavalt ja suhtuma neisse lugupidavalt.  | **Liiklusalane teooriaõpe** | Vasak- ja tagasipööre. Rattaga ülekäigurajal sõidutee ületamine ning jalakäijatega arvestamine. Töövihik „Jalgratturi tööraamat“<https://www.liikluskasvatus.ee/et> |
|  |  - Peab oskama järgida liiklusreegleid ja neid praktikas kasutada.  | **Liiklusalane teooriaõpe** | Samaliigiliste teede ristmik (parema käe reegel), ringristmik. Töövihik „Jalgratturi tööraamat“<https://www.liikluskasvatus.ee/et> |
|  | - Peab oskama järgida liiklusreegleid ja neid praktikas kasutada.  | **Liiklusalane teooriaõpe** | Sõidueesõigus. Liiklusmärgid: - eesõigusmärgid,  hoiatusmärgid, keelu- ja mõjualamärgid. Töövihik „Jalgratturi tööraamat“, liiklusmärkide komplekt ja plakat.<https://www.liikluskasvatus.ee/et> |
|  | - Peab oskama järgida liiklusreegleid ja neid praktikas kasutada.  | **Liiklusalane teooriaõpe** | Liiklusmärgid: kohustusmärgid, osutusmärgid, juhatusmärgid, teeninduskohamärgid, lisateatetahvlid.  Töövihik „Jalgratturi tööraamat“, liiklusmärkide komplekt ja plakat.<https://www.liikluskasvatus.ee/et>  |
|  | - Peab oskama järgida liiklusreegleid ja neid praktikas kasutada.  | **Liiklusalane teooriaõpe** | Foorid, reguleerija märguanded. Teekattemärgised, liiklusmärkide kordamine. Töövihik „Jalgratturi tööraamat“<https://www.liikluskasvatus.ee/et> |
|  | - Peab oskama järgida liiklusreegleid ja neid praktikas kasutada. - Peab teadma ohutu pikivahe hoidmise, pidurdusteekonna ja teelpüsimise põhimõtteid, ja riskitegureid, mida põhjustab jalgratta juhtimine erinevates tee- ja ilmastikuoludes.  | **Liiklusalane teooriaõpe** | Sõit linnas, maanteel, kergliiklusteel – erisused. Töövihik „Jalgratturi tööraamat“<https://www.liikluskasvatus.ee/et> |
|  | - Peab oskama järgida liiklusreegleid ja neid praktikas kasutada. - Peab teadma väsimusest ja pimedusest tulenevat mõju juhi käitumisele ja reageerimisajale.  | **Liiklusalane teooriaõpe** | Raudtee ohutus. Muud ohtlikud olukorrad liikluses jalgratturile. Töövihik „Jalgratturi tööraamat“<https://www.liikluskasvatus.ee/et> |
|  | - Peab teadma käitumisjuhiseid liiklusõnnetuse korral. - Pead teadma kuidas ennast ja teisi abistada õnnetusjuhtumite korral. | **Hädaabisse helistamine****Esmaabi** | Esmaabi põhimõtted. Esmaabi erinevates olukordades. Käitumine õnnetusjuhtumi korral. Hädaabisse helistamine. |
|  | - Pead teadma kuidas ennast ja teisi abistada õnnetusjuhtumite korral. | **Esmaabi praktiline õpe** | Esmaabi töövõtted ja rühmades töötamine. |
|  | - Peab oskama järgida liiklusreegleid ja neid praktikas kasutada.  | **Liiklustestide harjutamine** | Jalgratturi koolituse teematestid  |
|  | - Peab oskama järgida liiklusreegleid ja neid praktikas kasutada.  | **Liiklustestide harjutamine** | Jalgratturi koolituse teematestid |
|  | - Peab oskama järgida liiklusreegleid ja neid praktikas kasutada. - Peab oskama enne sõidu alustamist jalgratta korrasolekut kontrollida ja hinnata jalgratta tehnoseisundi nõuetele vastavust ning reguleerida õiget sõiduasendit.  | **Jalgrattaga sõitmine õppeplatsil** | Jalgratta tehnilise korrasoleku kontroll. Kiivrite kontroll, reguleerimine. Sõidu harjutamine õppeväljakul (rajalaud, ringid paremale-vasakule, slaalom, rajavahetus, takistusest möödasõit, peatumine etteantud kohas, käemärguanded).  |
|  | - Peab teadma ohutu pikivahe hoidmise, pidurdusteekonna ja teelpüsimise põhimõtteid, ja riskitegureid, mida põhjustab jalgratta juhtimine erinevates tee- ja ilmastikuoludes. - Peab oskama jälgida lähenevaid sõidukeid ja anda käega hoiatusmärguannet, seejuures tasakaalu ja jalgratta üle kontrolli kaotamata. - Peab käituma vastutustundlikult ja riske vältivalt. - Peab teadma sõidukiiruse valikuga seonduvaid ohte.  | **Jalgrattaga sõitmine õppeplatsil** | Sõidu harjutamine õppeväljakul (rajalaud, ringid paremale-vasakule, slaalom, rajavahetus, takistusest möödasõit, peatumine etteantud kohas, käemärguanded).  |
|  | - on omandanud iseseisva liiklejana teadmised, oskused  ja vilumused liigelda ohutult ja teisi liiklejaid arvestatavalt. | **Jalgrattaga sõitmine õppeplatsil** | Sõidu harjutamine õppeväljakul (rajalaud, ringid paremale-vasakule, slaalom, rajavahetus, takistusest möödasõit, peatumine etteantud kohas, käemärguanded).  |
|  | - Peab teadma ohutu pikivahe hoidmise, pidurdusteekonna ja teelpüsimise põhimõtteid, ja riskitegureid, mida põhjustab jalgratta juhtimine erinevates tee- ja ilmastikuoludes. - Peab oskama jälgida lähenevaid sõidukeid ja anda käega hoiatusmärguannet, seejuures tasakaalu ja jalgratta üle kontrolli kaotamata. - Peab käituma vastutustundlikult ja riske vältivalt. - Peab teadma sõidukiiruse valikuga seonduvaid ohte.  | **Jalgrattaga sõitmine linnas** | Sõidu harjutamine liikluses. Sõit teedel-tänavatel. Paiknemine teel. Suunamärguanded. Reastumine pöördeks. Sõidujärjekord ristmikel. Jalakäijatele tee andmine. Sõitmine ringristmikul. Möödumine takistusest.Samaliigiliste teede ristmik. |
|  | - Peab teadma ohutu pikivahe hoidmise, pidurdusteekonna ja teelpüsimise põhimõtteid, ja riskitegureid, mida põhjustab jalgratta juhtimine erinevates tee- ja ilmastikuoludes. - Peab oskama jälgida lähenevaid sõidukeid ja anda käega hoiatusmärguannet, seejuures tasakaalu ja jalgratta üle kontrolli kaotamata. - Peab käituma vastutustundlikult ja riske vältivalt. - Peab teadma sõidukiiruse valikuga seonduvaid ohte.  | **Jalgrattaga sõitmine linnas** | Sõidu harjutamine liikluses. Sõit teedel-tänavatel. Paiknemine teel. Suunamärguanded. Reastumine pöördeks. Sõidujärjekord ristmikel. Jalakäijatele tee andmine. Sõitmine ringristmikul. Möödumine takistusest. Samaliigiliste teede ristmik. |
|  | - Peab teadma ohutu pikivahe hoidmise, pidurdusteekonna ja teelpüsimise põhimõtteid, ja riskitegureid, mida põhjustab jalgratta juhtimine erinevates tee- ja ilmastikuoludes. - Peab oskama jälgida lähenevaid sõidukeid ja anda käega hoiatusmärguannet, seejuures tasakaalu ja jalgratta üle kontrolli kaotamata. - Peab käituma vastutustundlikult ja riske vältivalt. - Peab teadma sõidukiiruse valikuga seonduvaid ohte.  | **Jalgrattaga sõitmine linnas** | Sõidu harjutamine liikluses. Sõit teedel-tänavatel. Paiknemine teel. Suunamärguanded. Reastumine pöördeks. Sõidujärjekord ristmikel. Jalakäijatele tee andmine. Sõitmine ringristmikul. Möödumine takistusest. Samaliigiliste teede ristmik. |
|  | - Peab oskama järgida liiklusreegleid.  | **Teooriaeksam** | Riiklik jalgratta teooriaeksam. |
|  | - Peab oskama järgida liiklusreegleid ja neid praktikas kasutada. - Peab oskama jälgida lähenevaid sõidukeid ja anda käega hoiatusmärguannet, seejuures tasakaalu ja jalgratta üle kontrolli kaotamata.  | **Sõidueksam** | Riiklik jalgratta sõidueksam. |